Aceasta carte este destinata tuturor celor care simt nevoia sa-si hraneasca sufletul cu cat mai multe invataturi duhovnicesti referitoare la virtutile crestine, fiind presarata cu sfaturi si cuvinte de folos culese cu precadere de la mari duhovnici ai neamului romanesc si nu numai. Scopul ei este sa scoata in evidenta importanta inzestrarii fiecaruia dintre noi cu cat mai multe calitati sufletesti, virtuti inaltatoare pe care le-am denumit trepte spre rai, tocmai pentru ca, odata inflorite in sufletul nostru, ne vor ajuta sa urcam cu usurinta scara desavarsirii. Scriind aceasta carte m-am gandit mai ales la cititorii care se vor regasi in diferitele situatii sau momente de viata prezentate aici si care vor intelege mai bine ca impodobirea spirituala cu virtuti precum: iertarea, iubirea, smerenia, milostenia, rabdarea, este esentiala atat pentru convietuirea alaturi de semenii nostri, cat si pentru mantuirea noastra. Decizia de a scrie ''Trepte spre rai'' a venit din dorinta de a aduce un cuvant de folos in inimile tuturor celor iubitori de Hristos, infatisand cheile care ne pot deschide portile cerului. Daca aceste randuri vor reusi sa despietreasca si alte inimi mai putin credincioase, atunci nu pot decat sa ma bucur nespus de mult, considerand ca misiunea mea a fost mai mult decat indeplinita.